ฝรั่งซื้อบาทแข็ง เป้าหุ้นจ่อพันจุด แบงก์พลังงาน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — หุ้นวิ่งต่ออีก 13 จุด เฮลุยหุ้นพลังงานธนาคารพาณิชย์ ต่างชาติเก็บต่อ 3,395 ล้านบาท เก็งเป้าหมาย 1,000 จุด
ตลาดหุ้นเอเชียมีทั้งบวกและลบคละกัน ท่ามกลางค่าเงินในภูมิภาคแข็งขึ้นรวมถึงค่าเงินบาทด้วย ส่งผลให้ดัชนีหุ้นไทยพุ่งขึ้นไปปิดที่ 982.07 จุด เพิ่มขึ้น 13.58 จุด หรือ 1.40% มูลค่าการซื้อขาย 33,274 ล้านบาท นักลงทุนต่างชาติซื้อต่อเป็นวันที่สาม 3,395 ล้านบาท สถาบันซื้อ 652 ล้านบาท บัญชีบริษัทหลักทรัพย์ ซื้อสุทธิ 640 ล้านบาท ส่วนรายย่อยทิ้งแรง 4,687 ล้านบาท
มาร์เก็ตติง เปิดเผยว่า ตลาดหุ้นที่ปรับตัวขึ้นแรง มีแรงซื้อกระจุกตัวในกลุ่มพลังงานและธนาคารพาณิชย์ เช่น ธนาคารไทยพาณิชย์ (SCB) ปิด 101.50 บาทบวก 3.50 บาท บริษัท ปตท.เคมิคอล (PTTCH) ปิด 147.50 บาท บวก 4.50 บาท
นายสมชาย เอนกทวีผล ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ดัชนียังมีโอกาสบวกได้ต่อ เพราะนักลงทุนต่างชาติเห็นว่าราคาหุ้นหลายตัวถูก
อย่างไรก็ตาม นักลงทุนควรระมัดระวังการลงทุน โดยปัจจัยทั้งในและต่างประเทศยังไม่ชัดเจนและมีความผันผวนสูงอยู่ ประเมินแนวรับที่ 970975 จุด แนวต้านแรกที่ 980990 จุด แต่หากสามารถผ่านไปได้จะมีแนวต้านถัดไปที่ 1,000 จุด
ด้านบริษัท ไออาร์พีซี (IRPC) แจ้งผลงานปี 2553 ว่ามีกำไรสุทธิ 6,182.68 ล้านบาท กำไรต่อหุ้น 0.31 บาท เพิ่มขึ้น 14.16% จากปี 2552 และคณะกรรมการอนุมัติให้จ่ายเงินปันผลงวดครึ่งปีหลังหุ้นละ 0.10 บาท